Ο **Χάζεμ Μπεμπλάουι** (حازم الببلاوي, Hazem Abdel Aziz Al Beblawi, γεννημένος το 1936) είναι Αιγύπτιος οικονομολόγος και πολιτικός. Υπηρέτησε για βραχύβια θητεία το 2011 ως αντιπρόεδρος της κυβέρνησης και υπουργός Οικονομικών. Μετά την ανατροπή του Μοχάμεντ Μόρσι σε πραξικόπημα τον Ιούλιο του 2013, διορίστηκε από τον μεταβατικό πρόεδρο Αντλί Μανσούρ ως προσωρινός πρωθυπουργός και υπηρέτησε στο αξίωμα ως την 1η Μαρτίου 2014.

Πρώτα χρόνια και εκπαίδευση
---------------------------

Γεννημένος στο Κάιρο, ο Μπεμπλάουι σπούδασε νομικά στο πανεπιστήμιο της γενέτειράς του και αποφοίτησε το 1957. Απέκτησε μεταπτυχιακό τίτλο στα Οικονομικά από το Πανεπιστήμιο της Γκρενόμπλ το 1961 και είναι κάτοχος διδακτορικού (PhD) στα Οικονομικά, από το πανεπιστήμιο Πάνθεον-Σορβόνης το 1964.

Καριέρα
-------

Δίδαξε μαθήματα σχετικά με τις Οικονομικές Επιστήμες στο πανεπιστήμιο της Αλεξάνδρειας και εν συνεχεία σε άλλα πανεπιστήμια, ανάμεσα στο οποίο και εκείνο της Νότιας Καλιφόρνια, έως το 1980. Ήταν διευθυντής της Βιομηχανικής Τράπεζας του Κουβέιτ από το 1980 έως το 1983. Την περίοδο από το 1983 έως το 1995 ήταν πρόεδρος και εκτελεστικός διευθυντής της Εξαγωγικής Τράπεζας Ανάπτυξης της Αιγύπτου. Στη συνέχεια εργάστηκε ως εκτελεστικός γραμματέας στην Οικονομική και Κοινωνική Επιτροπή των Ηνωμένων Εθνών για τη Δυτική Ασία (ESCWA) από το 1995 έως το 2000. Συνακόλουθα ανέλαβε σύμβουλος του Αραβικού Νομισματικού Ταμείου από το 2001 έως το 2011.

  

Έπειτα από την αιγυπτιακή επανάσταση του 2011, ο Μπεμπλάουι αποτέλεσε ιδρυτικό μέλος του Αιγυπτιακού Σοσιαλδημοκρατικού Κόμματος. Διορίστηκε αντιπρόεδρος της κυβέρνησης επί των Οικονομικών και, έπειτα από ανασχηματισμό, υπουργός Οικονομικών, στις 17 Ιουλίου 2011. Διαδέχθηκε στο αξίωμα αυτό το Σαμίρ Ραντουάν. Η κυβέρνηση ήταν τότε υπό την πρωθυπουργία του Εσάμ Σαράφ. Έπειτα από σχεδόν 4 μήνες θητείας, τον Οκτώβριο του 2011 ο Μπεμπλάουι παραιτήθηκε όταν σκοτώθηκαν από τις δυνάμεις ασφαλείας κάποιοι Κόπτες Χριστιανοί. Ωστόσο, η παραίτησή του δεν έγινε αποδεκτή από το κυβερνών στρατιωτικό συμβούλιο. Τον Δεκέμβριο του 2011 ο Μπεμπλάουι αντικαταστάθηκε από το Μομτάζ Σαΐντ στο αξίωμα του υπουργού Οικονομικών.

Έπειτα από τη διεξαγωγή των προεδρικών εκλογών του 2012, ο Μπεμπλάουι ήταν ένας από τους υποψήφιους για την πρωθυπουργία, μαζί με τους Μοχάμεντ Ελ Μπαραντέι και Φαρούκ Ελ Οκντάχ. Στις 9 Ιουλίου 2013 ο Μπεμπλάουι διορίστηκε μεταβατικός πρωθυπουργός μετά το πραξικόπημα που ανέτρεψε τον πρόεδρο Μόρσι στις 3 Ιουλίου 2013. Έπειτα από τον διορισμό του έπαψε να είναι μέλος του Σοσιαλδημοκρατικού Κόμματος. Η κυβέρνησή του ορκίστηκε στις 16 Ιουλίου 2013.

Ο Μπεμπλάουι παραιτήθηκε από την πρωθυπουργία στις 24 Φεβρουαρίου 2014.

### Έργα

Ο Μπεμπλάουι είναι ο συγγραφέας πολλών βιβλίων για τις τράπεζες, τα οικονομικά, το διεθνές εμπόριο και την ανάπτυξη. Το 2012 κυκλοφόρησε το έργο του *Arba Shohour Fi Qafas Al Hokouma* (Τέσσερις Μήνες στο Κλουβί της Κυβέρνησης). Επίσης, γράφει άρθρα σε στήλη στην εφημερίδα *Al Ahram*.

### Βραβεία

Έχει τιμηθεί με τον τίτλο του Ιππότη της Λεγεώνας της Τιμής από τη Γαλλία και του *Grand Officier, Cedre de Liban* από τον Λίβανο.

Παραπομπές
----------

1. ↑  «Egypt spokesman: Economist Hazem el-Biblawi named prime minister; ElBaradei vice president». *Washington Post*. Associated Press. 2013-07-09. Αρχειοθετήθηκε από το πρωτότυπο στις 2013-07-13.. Ανακτήθηκε στις 2013-07-16.
2. 1 2 3 4 5 6  «Egypt's new Finance Minister Hazem el Beblawi». *Reuters* (Cairo). 2011-07-17. Αρχειοθετήθηκε από το πρωτότυπο στις 2013-09-27.. Ανακτήθηκε στις 2013-03-03.
3. 1 2  «Beblawi's CV» (PDF). υπουργείο Οικονομικών. Ανακτήθηκε στις 3 Μαρτίου 2013.
4. ↑  Dabh, Basil (2013-07-09). «Hazem Al Beblawi appointed Prime Minister». *Daily News Egypt*.. Ανακτήθηκε στις 2013-07-15.
5. 1 2  «Egypt's finance minister resigns, Beblawi officially appointed». *Ahram Online*. 2011-07-17. Αρχειοθετήθηκε από το πρωτότυπο στις 2013-12-12.. Ανακτήθηκε στις 2013-03-03.
6. ↑  Bradley, Matt (2013-07-09). «Egypt Premier Known as Free-Market Champion». *The Wall Street Journal* (Cairo).. Ανακτήθηκε στις 2013-07-11.
7. ↑  «Senior Associate». Economic Research Forum. Αρχειοθετήθηκε από το πρωτότυπο στις 12 Δεκεμβρίου 2013. Ανακτήθηκε στις 3 Μαρτίου 2013.
8. ↑  Li Laifang; Marwa Yehia (2011-07-18). «Egypt's new cabinet unveils». *Xinhua* (Cairo).. Ανακτήθηκε στις 2013-03-03.
9. ↑  «Egypt's new cabinet to be sworn in». *Al Jazeera*. 2011-07-18.. Ανακτήθηκε στις 2013-03-03.
10. 1 2  Kirkpatrick, David D. (2011-10-12). «A Top Egyptian Minister Quits in Protest Over Killings». *The New York Times*: σελ. 10. .
11. ↑  «A list of Egypt's Cabinet reshuffle». *Ahram Online*. 2011-07-18.. Ανακτήθηκε στις 2013-03-03.
12. ↑  Amro Hassan; Jeffrey Fleishman (2011-07-18). «Egyptian prime minister shuffles Cabinet». *Los Angeles Times* (Cairo).. Ανακτήθηκε στις 2013-03-05.
13. ↑  «Egypt to keep planning minister, appoint Momtaz Said as finance head: reports». *Ahram Online*. Reuters. 2011-12-02.. Ανακτήθηκε στις 2013-03-03.
14. ↑  «Egypt’s deputy PM back at work after resignation rejected». *Daily News Egypt*. 2011-10-12.. Ανακτήθηκε στις 2013-03-03.
15. ↑  Gamal, Wael (2012-08-26). «'No' to borrowing on the terms of the IMF, Ganzouri and their successors». *Ahram Online*.. Ανακτήθηκε στις 2013-03-03.
16. ↑  Tarek, Sherif (2012-07-03). «Egypt's next government remains anyone's guess». *Ahram Online*.. Ανακτήθηκε στις 2013-03-03.
17. ↑  Bacon, John (2013-07-09). «Egypt names new prime minister». *USA Today*.. Ανακτήθηκε στις 2013-07-09.
18. ↑  Joel Gulhane; Charlie Miller (2013-07-15). «El Beblawi continues to meet ministerial candidates». *Daily News Egypt*.. Ανακτήθηκε στις 2013-07-16.
19. ↑  «Egypt's interim president is swearing in first government». *Ahram Online*. 2013-07-16. Αρχειοθετήθηκε από το πρωτότυπο στις 2018-06-18.. Ανακτήθηκε στις 2013-07-16.
20. 1 2 3  Marwa Hussein; Salma El Wardani (2011-07-18). «Hazem Beblawi: Hard on Mubarak's regime, soft on businessmen». *Ahram Online*.. Ανακτήθηκε στις 2013-03-03.
21. ↑  «Hazem El Beblawi puts his finger on the core problems of Egypt's economy». *Ahram Online*. 2012-02-04.. Ανακτήθηκε στις 2013-07-16.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 110511964
* LCCN: n83155999
* ISNI: 0000 0000 8407 7822
* GND: 17039753X
* SUDOC: 162325827
* BNE: XX1140844

 |

 |